open-index/open-wikipedia-markdown huggingface dataset:
Abdülhamid I

**Abdülhamid I**, **Abdul Hamid I** of **Abd Al-Hamid I** (Ottomaanse Turks: عبد الحميد اول, moderne Turks: I.Abdülhamit; 20 Maart 1725 – 7 April 1789) was van 1774 tot 1789 sultan van die Ottomaanse Ryk. Hy was ook bekend as **die Dienskneg van God**.

Hy was die seun van sultan Ahmet III en die jonger broer van Mustafa III, wat hy opgevolg het. Hy was die grootste deel van sy eerste 43 jaar, tydens die bewind van sy neefs Mahmoed I en Osman III en sy broer Mustafa III in eensame aanhouding in die kafes soos wat die tradisie was. Dit het hom baie oplettend gemaak oor sake van die staat en die planne van sy raadgewers. Hy was egter ook baie godsdienstig en van nature ’n passifis.

Die staatskis was beroerd toe hy sultan word, maar hy is in oorloë gedwing en minder as ’n jaar ná sy troonbestyging het die Turke ’n groot nederlaag gely in die Slag van Kozluja. ’n Vernederende vredesverdrag is op 21 Julie 1774 gesluit.

Ondanks sy nederlae is Abdülhamid beskou as die mees grasieuse van die Ottomaanse sultans. Hy was so godsdienstig dat hy ’n *veli* ("heilige") genoem is. Hy het die militêre en die onderwysstelsel verbeter. In 1787 het die Ottomaanse Ryk weer oorlog teen Rusland verklaar. In die volgende jaar het Oostenryk by Rusland aangesluit. Swede en Pruise het die Turke se kant gekies, maar het geen hulp verskaf nie. Eindelik het die Turke die oorlog in 1788 verloor.

Abdülhamid is vier maande later op 64-jarige ouderdom dood. Hy het sewe seuns gehad: Mustafa IV, Mahmoed II, Moerad, Noesret, Mehmet, Ahmet en Süleyman.

:20px|linksHierdie artikel is vertaal vanuit die Engelse Wikipedia
Frank Opperman

**Frank Opperman** (* 8 Junie 1960 in Johannesburg) is 'n Suid-Afrikaanse akteur en musikant. Hy het bekendheid verwerf met die rol *Ouboet van Tonder* in die TV-reeks *Orkney Snork Nie*.

Opperman matrikuleer in 1978 aan die Hoërskool Silverton in Pretoria nadat hy verskeie skole in Worcester, Benoni, Hermanus en Middelburg bygewoon het. In 1979 begin hy in die regte studeer aan Tuks, maar verloor gou belangstelling. In 1980 sluit hy by die weermag aan waar hy in 'n militêre marsjeerorkes speel. Ná sy militêre diensplig voltooi hy 'n Nasionale Dramadiploma aan die Technikon Pretoria.

In 1988 trou Opperman met die Suid-Afrikaanse aktrise Susan Coetzer, maar hulle skei in 1992. Hulle het een (nou volwasse) seun, Frankie. Hy is in 2005 met Esmarie Meyer getroud en hulle het 'n dogter, Ena, wat nog op skool is.

## Diskografie 
Opperman se albums:
* Let´s Be Frank, 2008
* Frankie O, SELECT
* Serial Boyfriend, 1999 GALLO

## Toneelstukke 
Van sy toneelstukke:
* Wyk 14 (teks, Dana Snyman, regie Nicky Rebelo)
* Die Uwe Pottie Potgieter (teks, Dana Snyman, regie, Maritz Albert)
* 25 Vrouens
* Gehang
* Meneer de Beer

## Filmografie 
Van die rolprente waarin Opperman gespeel het:
* Hond se Dinges, 2009 as Rommel
* Vaatjie sien sy gat, 2008
* *The Company You Keep*, 2003 as Ortega
* Who am I?, 1998 as Interne Sekuriteit (Suid-Afrika)
* Kaalgat tussen die Daisies, 1997
* The Big Time (1995)
* Orkney Snork Nie (Die Moewie), 1992
* Boetie op manoeuvres, 1985 as De Kock
* Boetie gaan border toe, 1984 as De Kock

## TV-programme 
* Orkney Snork Nie, as Ouboet
* Die Vierde Kabinet, 1998 as Kolonel Yster Swart
* Big Time
* Gauteng Aleng - Aleng, 2003 as Koos Koekemoer

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* Opperman se amptelike webtuiste
* www.tvsa.co.za
* 
*
Selim III

**Selim III** (Ottomaanse Turks: سليم ثالث, moderne Turks: III.Selim; 24 Desember 1761 – 28/29 Julie 1808) was van 1789 tot 1807 sultan van die Ottomaanse Ryk. Hy was die seun van Mustafa III en het sy oom Abdülhamid I opgevolg. Sy pogings om die Ottomaanse Ryk te hervorm het tot sy moord gelei.

Selim III was baie gewild vanweë sy talente en energie en groot hoop is op hom gevestig met sy troonbestyging. Hy het baie met buitelanders omgegaan en was oortuig daarvan dat hervormings nodig is. Oostenryk en Rusland het hom egter vir niks anders as verdediging tyd gegee nie, en dit was eers ná die Vrede van Iaşi in 1792 dat hy ’n blaaskans gekry het.

Selim III het dié tyd gebruik om die weermag, staatsdiens en onderwys te hervorm. Sy hervormings was egter nie gewild onder die paleiswag nie. Hulle het gerebelleer, Selim laat gevange neem en sy neef Mustafa op die troon laat plaas as Mustafa IV. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red, maar hy is vermoor voordat die leër opgedaag het. Die enigste manier om wraak te neem, was om Mustafa IV te vervang met Mahmoed II, die enigste oorlewende lid van die Huis van Osman.

## Verdere leesstof 
Shaw, Stanford. *Between Old and New:  The Ottoman Empire under Selim III, 1789–1807*.

: 20px|linksHierdie artikel is vertaal vanuit die Engelse Wikipedia
Mustafa IV

**Mustafa IV** (Ottomaanse Turks: مصطفى رابع, moderne Turks: IV.Mustafa; 8 September 1779 – 15/16 November 1808) was die seun van Abdülhamid I en vir ’n kort rukkie (van 1807 tot 1808) sultan van die Ottomaanse Ryk.

Hy en sy broer, die latere Mahmoed II, was die laaste oorblywende manlike lede van die Huis van Osman ná die moord op hul neef, die hervormer Selim III. Selim het groot hervormings probeer deurvoer, maar dit was nie gewild onder die paleiswag nie. Hulle het gerebelleer, Selim laat gevange neem en Mustafa op die troon geplaas.

Mustafa se kort bewind was stormagtig. Ná sy troonbestyging het die paleiswag amok gemaak en almal vermoor wat Selim ondersteun het. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red. In ’n poging om sy posisie te verseker het Mustafa gelas dat Selim en sy broer vermoor word. Selim is vermoor, maar sy broer het weggekruip.

Die leër het Mustafa by hul aankoms in die hoofstad van die troon gesit en deur Mahmoed vervang. Sy kort bewind het gekeer dat hy die hervormings omkeer, en dit het voortgegaan onder Mahmoed. Mahmoed het Mustafa later laat vermoor.

## Skakels 
: 20px|linksHierdie artikel is vertaal vanuit die Engelse Wikipedia
Mahmoed II

**Mahmoed II** (Ottomaanse Turks: محمود ثاني, moderne Turks: II.Mahmut; 20 Julie 1785 – 1 Julie 1839) was van 1808 tot 1839 sultan van die Ottomaanse Ryk. Hy was die seun van sultan Abdülhamid I en is veral bekend vir sy omvattende militêre en regshervormings. Hy en sy broer, Mustafa IV, wat hy opgevolg het, was die laaste oorblywende manlike lede van die Huis van Osman ná die moord op hul neef, die hervormer Selim III.

Selim het groot hervormings probeer deurvoer, maar dit was nie gewild onder die paleiswag nie. Hulle het gerebelleer, Selim laat gevange neem en Mustafa op die troon geplaas. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red. In ’n poging om sy posisie te verseker het Mustafa gelas dat Selim en Mahmoed vermoor word. Selim is vermoor, maar Mahmoed het weggekruip.

Die leër het Mustafa by hul aankoms in die hoofstad van die troon gesit en deur Mahmoed vervang. Mahmoed het die hervormings van sy neef voortgesit. Hy het ook die paleiswag in 1826 ontbind en die Tanzimat-hervormings in 1839 begin om die Ottomaanse Ryk te moderniseer. Dit het ’n onmiddellike effek gehad op die sosiale en regsaspekte van die Ottomane se lewe, soos Europese klere, argitektuur, wette, ens.

Mahmoed is in 1839 aan tering dood. Hy is opgevolg deur sy seun Abdülmecid I.

: 20px|linksHierdie artikel is vertaal vanuit die Engelse Wikipedia
IBookstore

**iBookstore**  is 'n e-boekwinkel vir Apple se iBooks-toepassing wat op die iPad loop. Die e-winkel is sedert die bekendstelling van die iPad op 3 April 2010 slegs oop vir besigheid in die Verenigde State.  Apple het planne om die diens later in die jaar 2010 in ander lande bekend te stel.

Voor die bekendstelling van die iPad, het uitgewers Penguin Books, HarperCollins, Simon & Schuster, Macmillan Publishers en Hachette Book Group USA hulself verbind tot die vervaardiging van die inhoud van die iBookstore. Bykomende uitgewers is genooi om deel te neem op die dag van die produk se aankondiging, 27 Januarie 2010.

Dit was eers aangekondig dat iBookstore eksklusief vir die iPad sou wees, maar later is bevestig dat iBookstore vir alle hardeware wat iPhone OS v4.0 hardloop, beskikbaar sal wees.

## Verwysings
AGD Interactive

**AGD Interactive (AGDI), LLC** is 'n nie-winsgewende maatskappy wat gelisensieer is om hermake van Sierra Entertainment se populêre avontuur-rekenaarspeletjies van die 1980's en 1990's te her-produseer en te versprei.

## Geskiedenis 
Die maatskappy is in 2001 deur Britney K. Brimhall en Christoper T. Warren gestig onder die naam *Tierra Entertainment*. Die groep maak gebruik van Adventure Game Studio en het veral opspraak gemaak met die hermaak van ''King's Quest I: Quest for the Crown*.

Op 10 Desember 2003 het die groep die naam *Tierra Entertainment* verander na *AGD Interactive (Anonymous Game Developer Interactive.)* 

AGDI-ontwikkelaars-lede is versprei reg oor die wêreld: Verenigde State van Amerika, Kanada, Australië, Engeland, Holland, Suid-Afrika en ander lande. Die meeste van die lede het mekaar nog nooit fisies ontmoet nie en produksie vind hoofsaaklik oor besprekingsforums en e-posse plaas.

Die stigters, *Brimhall* en *Warren'', het ook 'n kommersiële maatskappy, *Himalaya Studios*, gestig wat fokus op oorspronklike, mik-en-druk avontuur speletjies met hoë resolusie grafieka.

## Vrygestelde Speletjies 
### King's Quest I VGA 
AGDI se eerste vrystelling was die mik-en-druk hermaak van King's Quest I: Quest for the Crown, wat beskikbaar is vir gratis aftrek, op 8 Augustus 2001. Die hermaak is bekend as King's Quest I VGA. In die maand van die vrystelling het die verkope van Sierra se offisiële King's Quest VIII die hoogtes in geskiet.

Op 17 Januarie 2009 het AGDI weergawe 4.0 vrygestel, wat insluit verbeterde agtergrond en karakter kuns. Verder is volle mondelingse vertel en karakter stemme ingevoeg. 'n Opsie is bygevoeg om die speler 'n keuse te gee of hy doodloop-spel wil deaktiveer. In die oorspronklike was dit moontlik om 'n doodloop-straat te beleef as jy vroeër in die spel 'n item misgeloop of verloor het.

### King's Quest II+: Romancing the Stones 
Een jaar na die oorspronlike vrystelling van King's Quest I Remake, op 3 Desember 2002, het AGDI hul sukses opgevolg met die vrystelling van hul tweede gratis hermaak, 'n totaal herverwerkde weergawe van King's Quest II: Romancing the Throne.  Hierdie hermaak staan bekend as King's quest II+: Romancing the Stones.  Die veranderinge sluit in 'n totale herskryfde en verbeterde storielyn. Op 14 Maart 2009 is weergawe 3.0 vrygestel wat verbeterde agtergrond grafika. Volle mondelingse vertelling en karakter stemme is ook bygevoeg.

### Quest for Glory II VGA Remake 
AGDI se mees gesogte vrystelling was die mik-en-druk weergawe van Quest for Glory II: Trial by Fire, waaraan die span vanaf 2000 tot 2008 gewerk het. Na 'n lang beta-fase wat 'n lang lys van probleme uitsorteer het, is QfG2 op 24 Augustus 2008 beskikbaar gestel vir gratis aflaai.

## Eksterne skakels 
* "AGD Interactive" se amptelike webtuiste
* Himalaya Studios se webtuiste
* Adventure Game Studio

### Verwysings
Abdülmecid I

**Abdülmecid I Ghazi** (Ottomaanse Turks: عبد المجيد الأول, *‘Abdü’l-Mecīd-i evvel*; moderne Turks: I.Abdülmecit; 23/25 April 1823 – 25 Junie 1861), was van 1839 tot 1861 die 31ste sultan van die Ottomaanse Ryk. Hy was ook bekend as **Abdul Mejid**, **Abd-ul-Mejid** of **Abd Al-Majid I**.

## Bewind 
Hy het sy pa, Mahmoed II, op 2 Julie 1839 opgevolg. Sy bewind word gekenmerk deur die toename in nasionalistiese bewegings in die verskillende gebiede van die ryk. Abdülmecid wou Ottomanisme onder al sy onderdane bevorder en nie-Moslems en -Turke in die ryk beter integreer met nuwe wette en hervormings, maar kon nie daarin slaag nie.

Hy het ook verbonde probeer afdwing met die groot lande van Wes-Europa soos Brittanje en Frankryk, wat in die Krim-oorlog saam met die Turke teen Rusland geveg het. In die Kongres van Parys op 30 Maart 1856 is die Ottomaanse Ryk amptelik ingesluit by die Europese "familie" van lande. Abdülmecid se grootste prestasie was die aankondiging en toepassing van die Tanzimat-hervormings wat deur sy pa, Mahmoed II, voorberei is en vanaf 1839 tot die modernisering van die Ottomaanse Ryk gelei het.

Die belangrikste hervormingsmaatreëls was:
* Die eerste Ottomaanse papiergeld (1840)
* Die reorganisasie van die weermag (1843–1844)
* Die aanvaarding van ’n Ottomaanse volkslied en nasionale vlag (1844)
* Die reorganisasie van die finansiële stelsel volgens die Franse model
* Die reorganisasie van die wetboeke volgens die Franse model
* Die stigting van die *Meclis-i Maarif-i Umumiye* (1845), wat die voorloper van die eerste Ottomaanse parlement (1876) was
* Die stigting van die eerste moderne universiteite en akademies (1848)
* Die afskaffing van ’n hoër belasting vir nie-Moslems (1856)
* Die toelating van nie-Moslems tot die weermag (1856)
* Verskeie bepalings vir die verbeterde administrasie van die staatsdiens en die bevordering van handel

Nog ’n groot hervorming was dat die tulband amptelik verbied is ten gunste van die fes. Europese klere is ook aan die hof gedra. (Die fes is self in 1925 verbied nadat die Ottomaanse Ryk in 1923 die Republiek van Turkye geword het.)

## Familie en dood 
Abdülmecid het meer as 20 vroue en 30 kinders gehad. Vier van sy seuns het hom eindelik opgevolg.

Hy is nes sy pa aan tering dood. Hy was 39 jaar oud toe hy op 25 Junie 1861 sterf. Hy is opgevolg deur sy broer, Abdülaziz, die oudste oorlewende lid van die Huis van Osman.

## Verwysings 
:20px|linksHierdie artikel is vertaal vanuit die Engelse Wikipedia
Abdülaziz

**Abdülaziz** of **Abd Al-Aziz** (Ottomaanse Turks: عبد العزيز, moderne Turks: Abdülaziz; 9/18 Februarie 1830 – 4 Junie 1876) was van 1861–1876 die 32ste sultan van die Ottomaanse Ryk. Hy was die seun van sultan Mahmut II en het sy broer Abdülmecid I in 1861 opgevolg.

Hy het ’n Ottomaanse opvoeding gehad, maar het baie belanggestel in die materiële vordering wat in die Weste gemaak is. Hy het ook in letterkunde belanggestel en was ’n komponis van klassieke musiek.

## Bewind 
[duimnael|links|Sultan Abdülaziz se mausoleum in [Istanboel.]]
Die Tanzimat-hervormings wat onder sy broer en voorganger, Abdülmecid I, begin het, is tussen 1861 en 1871 voortgesit. Hy het goeie bande met Brittanje en Frankryk gehandhaaf en was in 1867 die eerste Ottomaanse sultan wat Wes-Europa besoek het.

Teen 1871 was albei visiers wat hom die hervormings help deurvoer het, dood. Frankryk is deur Duitsland verslaan en Abdülaziz het hom tot Rusland gewend as ’n bondgenoot. Onrus in die Balkan-skiereiland en Bulgarye het gegroei en negatiewe gevoelens teen Rusland het toegeneem omdat hy die onrus aangevuur het.

Die bevolking se ontevredenheid is vererger deur die mislukte oes van 1873, die sultan se groot uitgawes vir die weermag, die nuwe paleise wat hy laat bou het en die groeiende skuld van die publiek. Op 30 Mei 1876 is Abdülaziz deur sy ministers van die troon gesit. Hy is ’n paar dae later dood en dit is destyds beskou as selfmoord, hoewel hy dalk vermoor is.

Abdülaziz was sewe keer getroud en het 14 kinders gehad, waarvan 10 hom oorleef het.

## Prestasies 
* Abdülaziz se grootste prestasie was die modernisering van die Ottomaanse vloot. In 1875 het die weermag 21 gevegskepe en 173 ander oorlogskepe gehad en dit het hom die derde grootste gemaak naas die vlote van Brittanje en Frankryk.
* Hy het die eerste spoorweg laat bou, asook die Sirkeci-stasie in Konstantinopel, die eindterminus van die Orient Express.
* Hy was beïndruk deur die museums in Londen, Parys en Wene, en het die Istanboelse Argeologiese Museum gestig.
* Onder sy bewind is die eerste Ottomaanse posseëls in 1863 gedruk.

## Verwysings 
:20px|linksHierdie artikel is vertaal vanuit die Engelse Wikipedia
Murat V

**Murat V** (Ottomaanse Turks: مراد خامس, moderne Turks: V.Murat; 21/22 September 1840 – 29 Augustus 1904) was van 30 Mei tot 31 Augustus 1876 die 33ste sultan van die Ottomaanse Ryk.

Hy was die seun van Abdülmecid I en het sy oom Abdülaziz opgevolg toe dié van die troon gesit is. Hy het net 93 dae regeer voordat hy afgesit is op grond van geestelike versteurdheid.

Sy broer Abdülhamid II het hom opgevolg.

## Verwysings 
: 20px|linksHierdie artikel is vertaal vanuit die Engelse Wikipedia
Philip Moolman

**Philip Jacobus Moolman** is 'n Afrikaanse akteur en sanger en liedjieskrywer. Hy is bekend vir sy TV-rolle as *Andre Vorster* in Egoli en *Neil MacDonald* in *Sonkring*.

Hy is op 28 Mei 1999 met die aktrise, skilder, skrywer en joernalis Susan Coetzer getroud. Hulle is in 2012 geskei.

## Diskografie 
* Deur Die Lewe, DECIBEL
* Dis Al, 2007 SELECT

## Filmografie 
* Inside Out (2000) as *Tertius*
* Glory Glory (2000) as *Militia Man*
* Die Prince van Pretoria (1993)

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* Die blou hond
*
Etienne Steyn

**Etienne Steyn** (gebore 24 November 1978 in Germiston) is 'n Afrikaanse sanger en liedjieskrywer. *Storie Van My Hart*, een van Steyn se eerste Afrikaanse liedjies, is in 2005 deur Laurika Rauch opgeneem. *AKA Records* het hom later genader waarna sy debuutalbum as solokunstenaar vrygestel is.

## Diskografie 
* 2005: *Storie van my hart*
* 2007: *Bietjie van my*
* 2010: *My sonskyn*

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Steyn se amptelike webwerf 
* 
* 
*
Steve Newman

**Steve Jeffrey Roy Newman**, is 'n bekwame Suid-Afrikaanse akoestiese kitaarspeler en 'n stigterslid van die gewilde groep Tananas. Vir meer as twee dekades het Newman saam met mede Suid-Afrikaanse kitaarspeler, Tony Cox gewerk. Hy was ook 'n lid van *Mondetta*, 'n self-beskrywende "wêreld musiekgroep", met *Gito Baloi* (van Tananas) en *Wendy Oldfield*.

## Diskografie 
### Steve Newman
Newman se albums:
* Your Mother is Very Worried About You (1979)
* What do you Want (1982) solo & met Tony Cox - LP
* 101 Ways to Play the Acoustic Guitar (1983) met Tony Cox - LP
* Tananas (1986) met Kathryn Locke - kasset
* Planetarium Live (c. 1989) met Tony Cox - kasset
* Alive at Le Plaza (1993) met Tony Cox - kasset
* About Time (2002) met Tony Cox
* Steve Newman (2004) solo onafhanklike vrystelling
* The World In A Guitar (2004) met Aquarian Quartet & vriende (Madala Kunene, Terence Scarr, Edi Nedilander, Ashish Joshi, Kesivan Naidoo, Errol Dyers)
* Flavour (2008) solo

### Tananas 
Albums saam met die musiekgroep Tananas:
* Tananas (1989)
* Spiral (1990)
* Time (1992)
* Orchestra Mundo (1995)
* Unamunacua (1996)
* The Collection (1997)
* Seed (1999) met Tananas
* Alive in Jo'burg (2001)

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Newman se amptelike webtuiste
Tananas

**Tananas** is 'n Suid-Afrikaanse jazz musiekgroep wat in 1987 gestig is. Die oorspronklike groepslede is die Mosambiekse Gito Baloi (bas en koor), Ian Herman (dromme en perkussie) en Steve Newman (akoestiese kitaar).

Tananas vermeng klanke vanuit Afrika, Spanje, die Midde- en Verre Ooste wat hulle saamgevat in 'n tipe "township jive".

Die groep het hul debuut in 'n kroeg in Johannesburg in 1987 gemaak. Hulle breek in 1993 op, maar het nog af en toe bymekaargekom vir optredes  totdat Gito op 4 April 2004 in Johannesburg doodgeskiet is, terwyl hy op pad huis toe was na 'n opvoering in Pretoria. 

## Lede 
Die Tananas bestaan uit:
* Steve Newman, kitaar.
* Gito Baloi, bas en koor.
* Ian Herman, dromme en perkussie.

## Diskografie 
* Tananas – 1988
* Spiral – 1990
* Orchestra Mundo – 1994
* Time – 1994
* Unamunacua – 1996
* The Collection – 1997
* Seed – 1999
* Alive in Jo'burg – 2001

## Sien ook 
* Lys van Suid-Afrikaanse musiekgroepe

## Verwysings 
## Eksterne skakels 
*
Abdülhamid II

**Abdülhamid II**, **Abdul Hamid II** of **Abd Al-Hamid II Khan Ghazi** (Ottomaanse Turks: عبد الحميد الثانی, moderne Turks: II.Abdülhamid; 21/22 September 1842 – 10 Februarie 1918) was van 1876 tot met sy afsetting in 1909 die 34ste sultan van die Ottomaanse Ryk. Tydens sy bewind het die Ottomaanse mag en grondgebied gekrimp. Hy was die laaste sultan wat absolute mag gehad het en is deur Mehmet V opgevolg.

Hy was in sommige kringe bekend as *Ulu Hakan* ("Groot Khan"), en in die Weste ook as "Die Rooi Sultan" (*Kızıl Sultan*). Sy afsetting ná die Jong Turke-rewolusie is wyd verwelkom deur die Ottomane, wat ’n terugkeer na ’n konstitusionele bewind wou hê.

## Bewind 
links|duimnael|150px|Die seël van sultan Abdülhamid II.
Anders as die meeste ander sultans het Abdülhamid wyd oorsee gereis. Nege jaar voordat hy sultan geword het, het hy sy oom sultan Abdülaziz vergesel op sy besoek in 1867 aan Oostenryk, Frankryk en Engeland.

Hy het sy afgesette broer Murat V op 31 Augustus 1876 opgevolg en in Desember 1876 het hy onder liberale druk die eerste Ottomaanse grondwet ingevoer.

Op 24 April 1877 het Rusland oorlog teen die Ottomaanse Ryk verklaar en teen Februarie 1878 die oorlog gewen. Abdülhamid het van nêrens hulp gekry nie. Oostenryk is gedwing om neutraal te bly en hoewel Brittanje ’n Russiese oorname van die Britse oorheersing in Suid-Asië gevrees het, het hulle nie betrokke geraak nie. Die Verdrag van San Stefano se voorwaardes was streng: die Ottomaanse Ryk moes Roemenië, Serwië en Montenegro afstaan, outonomiteit aan Bulgarye toestaan, hervormings in Bosnië-Herzegowina instel, en dele van Armenië aan Rusland afstaan. Kort daar na het hulle ook Kreta verloor.

Later in 1878 het Abdülhamid die parlement ontbind en teruggekeer na ’n outokratiese bewind.

### Jong Turke 
Algemene ontevredenheid in die land en veral in die weermag oor die paleis se spioene en informante het gelei tot ’n staatsgreep deur die Jong Turke in die somer van 1908. Nadat die sultan gehoor het soldate is op pad na Konstantinopel, het hy op 24 Julie aangekondig dat die grondwet van 1876 heringestel is. Die volgende dag is spioenasie en sensuur afgeskaf en politieke gevangenes vrygelaat.

Dit het egter nie die gemoedere gekalmeer nie en op 13 April is die parlement omvergewerp. Abdülhamid is van die troon gesit en na Griekeland verban. Later het hy na Konstantinopel teruggekeer, waar hy in 1918 oorlede is.

## Verwysings 
:20px|linksHierdie artikel is vertaal vanuit die Engelse Wikipedia
Mehmet V

**Mehmet V Reshad** (Ottomaanse Turks: محمد الخامس, moderne Turks: V.Mehmet Reşat; 2/3 November 1844 – 3/4 Julie 1918) was van 27 April 1909 tot met sy dood die 35ste sultan van die Ottomaanse Ryk.

Hy was die seun van sultan Abdülmecid I en het Abdülhamid II opgevolg nadat hy 30 jaar lank in die kafes deurgebring het, 9 jaar daarvan in eensame opsluiting. In dié tyd het hy ou Persiese styl digkuns bestudeer en ’n erkende digter geword.

## Bewind 
Mehmet V het die troon op 27 April 1909 bestyg, maar geen werklike mag gehad nie. Die besluite is geneem deur die Ottomaanse regering en daarna, tydens die Eerste Wêreldoorlog, deur drie "pasjas". Sy enigste belangrike politieke daad was om op 11 November 1914 amptelik djihad teen die Geallieerdes te verklaar. Dit was die laaste keer dat ’n kalief ’n djihad verklaar het, aangesien die Kalifaat in 1924 afgeskaf is.

Mehmet is op 3 Julie 1918 op 73-jarige ouderdom dood, net vier maande voor die einde van WOI en hy het dus nie die ondergang van die Ottomaanse Ryk beleef nie.

: 20px|linksHierdie artikel is vertaal vanuit die Engelse Wikipedia
Steyn Fourie

**Steyn Fourie** is 'n Afrikaanse sanger en liedjieskrywer. In 1991 het hy die nasionale sangprogram "Debuut" gewen as beste sanger in Suid-Afrika. "Pennies op die spoor", geskryf deur Stef Kruger, is een van die liedjies waarmee Steyn bekendheid verwerf het.

## Diskografie 
* 2004: *Bloed Is Dikker As Water* (met Elvira)
* 2006: *10FM*
* 2010: *Dink Jy Aan My*

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Fourie se amptelike webwerf 
*
Mehmet VI

**Mehmet VI** (Ottomaanse Turks: محمد سادس, moderne Turks: VI. Mehmet Vahideddin; 14 Januarie/2 Februarie 1861 – 15/16 Mei 1926) was van 1918 tot 1922 die 36ste en laaste sultan van die Ottomaanse Ryk.

Hy was die seun van sultan Abdülmecid I en die broer van sy voorganger, sultan Mehmet V. Hy het die troon bestyg as die oudste manlike lid van die Huis van Osman nadat die erfgenaam, Abdülaziz se seun Yusuf Izzettin Efendi, in 1916 selfmoord gepleeg het.

## Bewind 
duimnael|links|200px|Mehmet VI, die laaste sultan van die Ottomaanse Ryk, verlaat sy paleis in 1922 vir die laaste keer.

Die Eerste Wêreldoorlog het rampspoedige gevolge vir die Ottomaanse Ryk gehad. Britse en Geallieerde magte het Bagdad, Damaskus en Jerusalem verower en die grootste deel van die ryk is deur die Gaillieerdes verdeel. Op 10 Augustus 1920 het Mehmet se verteenwoordigers die Verdrag van Sèvres onderteken wat bogenoemde aksies erken het, asook Ottomaanse beheer oor Anatolië en İzmir beëindig het en so die grootte van die ryk aansienlik verklein het.

Turkse nasionaliste was woedend oor die ondertekening van die verdrag. ’n Nuwe regering, die nasionale vergadering, is op  23 April 1920 onder die leierskap van Mustafa Kemal Atatürk gestig in Ankara, toe bekend as Angora. Die nuwe regering het ’n einde verklaar aan die heerskappy van Mehmet VI en ’n tussentydse grondwet is opgestel.

Op 1 November 1922 het die nasionale vergadering die sultanaat afgeskaf en Mehmet het Konstantinopel op 17 November verlaat. Hy het in ballingskap in Malta gaan woon en later aan die Italiaanse Riviera. Hy is op 16 Mei 1926 in Italië dood.

Sy neef Abdülmecid II is op 19 November 1922 gekies as kalief totdat die Kalifaat in 1924 afgeskaf is.

## Verdere leesstof 
* Fromkin, David, 1989. *A Peace to End All Peace: The Fall of the Ottoman Empire and the Creation of the Modern Middle East* 

## Verwysings 
: 20px|linksHierdie artikel is vertaal vanuit die Engelse Wikipedia
Abdülmecid II

**Abdülmecid II** (Ottomaanse Turks: عبد المجيد ثانى, moderne Turks: Abdülmecit; 29/30 Mei 1868 – 23 Augustus 1944) was van 1922 tot 1924 die laaste kalief van Islam van die Ottomaanse dinastie, en tot 1944 in naam die 37ste hoof van die Huis van Osman.

Hy was die seun van sultan Abdülaziz. Op 4 Julie 1918 het sy neef Mehmet VI sultan geword en hy die kroonprins. Toe Mehmet op 1 November 1922 van die troon gesit en die sultanaat afgeskaf is, is die kroonprins deur die nasionale vergadering in Ankara gekies as kalief van Islam. Op 3 Maart 1924 is hy afgesit en die Kalifaat afgeskaf. Hy is saam met die res van sy familie uit Turkye verban.

Abdülmecid word beskou as een van die belangrikste skilders van die laat-Ottomaanse tydperk. Sy selfportret kan vandag in die Istanboel Modern gesien word. Hy is op 23 Augustus 1944 in Parys dood.

:20px|linksHierdie artikel is vertaal vanuit die Engelse Wikipedia
Kalifaat

duimnael|Die eerste islamiese kalifaat

Die term "kalifaat" (van Arabies خلافة khilāfa) verwys na die eerste regeringstelsels in Islam en verteenwoordig die politieke mag en eenheid van die Moslemwêreld. Aanvanklik is dit gelei deur die dissipels van Mohammed as 'n voortsetting van die politieke mag wat gevestig is deur die profeet bekend as Alawitiese kalifat in die streek van Rojava

Die kalief, of staatshoof, was dikwels bekend as ''Amir al-Mu'minin'' (أمير المؤمنين), "Aanvoerder van die Gelowiges". Mohammed het Medina sy hoofstad gemaak en ná sy dood het dit die hoofstad gebly vir die res van die rasjidoen-tydperk.

Die eerste vier kaliefs was die sogenaamde "reggeleide" kaliefs: Aboe Bakr As-Siddiq, Omar ibn al-Khattab, Oethman ibn Affan en Ali ibn Abi Talib.

Hierna is die kalifaat opgeëis deur verskeie dinastieë, soos die Omajjadiese, die Abbasidiese en die Ottomaanse Kalifaat, en vir kort periodes deur ander mededingende dinastieë in Noord-Afrika. Mustafa Kemal Atatürk het die laaste kalifaat, die Ottomaanse Kalifaat, in 1924 amptelik afgeskaf en die Republiek van Turkye gestig.

## Reggeleide kaliefs 
Hier volg 'n lys van reggeleide kaliefs:

### 1. Aboe Bakr (632-634)
Hy was Mohammed se direkte opvolger en dus die eerste kalief. Hy was Mohammed se gunstelingvrou, Aisha, se pa. Mohammed en Ashia is getroud toe sy net nege jaar oud (of jonger) was.

Ná die Slag van Yamama, waarin 700 Moslems wat Mohammed se woorde gememoriseer het dood is, het hy Zaid ibn Thabit aangestel om Mohammed se openbarings neer te skryf. Zaid voltooi sy manuskrip twee jaar na Mohammed se dood in 634 n.C.

### 2. Omar ibn al-Khattab (634-644)
Hy was die pa van Hafsa, een van Mohammed se vroue. Hy is deur 'n Persiër vermoor.

### 3. Oethman ibn Affan (644-656)
Hy was die man van Mohammed se dogters Ruqayya en later Umm Kulthum.

In 651 n.C. (ongeveer 19 jaar ná die dood van Mohammed) was daar baie verskillende sienings oor wat in die Koran moes staan, en daarom het Oethman die volgende vier mense aangestel om ’n amptelike Koran saam te stel: Zaid ibn Thabit, Abdullah bin Az-Zubair, Sa’id bin Al-As en Abdur-Rahman bin Harith.

### 4. Ali ibn Abi Talib (656-661)
Hy was Mohammed se neef en die man van Mohammed se dogter Fatimah. Alle moderne afstammelinge van Mohammed is deur Ali.

## Verwysings 
: 20px|linksHierdie artikel is vertaal vanuit die Engelse Wikipedia
Omajjadiese Kalifaat

Die **Omajjadiese Kalifaat** (Arabies: بنو أمية, *Banoe Omajja*) was die tweede van vier Islamitiese kalifate wat ná die dood van Mohammed gestig is. Dit is geregeer deur die Omajjadiese dinastie, wie se naam kom van Omajja ibn Abd Sjams, die oupagrootjie van die eerste Omajjadiese kalief. Hoewel die Omajjad-familie oorspronklik van die stad Mekka gekom het, was Damaskus die kalifaat se hoofstad. Die Omajjadiese Kalifaat het die Moslem-verowerings voortgesit deur die Transoxiana, Sindh, Maghreb en die Iberiese Skiereiland (Al-Andalus) in die Moslemwêreld op te neem.  Dit was eindelik 11 miljoen km2 groot met 'n bevolking van 33 miljoen mense – een van die grootste ryke wat nog bestaan het beide in grongebied en bevolking . Nadat die Omajjade deur die Abbasidiese Kalifaat omvergewerp is, het hulle na Al-Andalus getrek waar hulle die Kalifaat van Córdoba gestig het wat 'n wêreldsentrum geword het van wetenskap, geneeskunde, filosofie en uitvinding en die tydperk van die Goue Eeu van Islam ingelui het.

Die Omajjadiese Kalifaat het oor 'n groot multi-etniese en multikulturele bevolking geheers. Christene, wat steeds 'n meerderheid van die bevolking van die Kalifaat uitmaak, en Jode mag hul eie godsdiens beoefen het, maar hulle moes 'n hoofbelasting betaal (die *jizya*) waarvan Moslems vrygestel is. Daar was egter die *Zakat*-belasting op slegs Moslem, wat eksplisiet vir verskillende welsynsprogramme geoormerk is. Prominente posisies word deur Christene beklee, waarvan sommige behoort het aan gesinne wat in die Bisantynse regerings gedien het. Die indiensneming van Christene was deel van 'n breër beleid van godsdienstige akkommodasie wat noodsaaklik was deur die teenwoordigheid van groot Christelike bevolkings in die verowerde provinsies, soos in Sirië. Hierdie beleid het ook Muawiya se gewildheid versterk en Sirië as sy magsbasis versterk.

## Verwysings 
## Eksterne skakels 
* 20px|linksHierdie artikel is vertaal vanuit die Engelse Wikipedia
Abbasidiese Kalifaat

Die **Abbasidiese Kalifaat** (Arabies: العبّاسيّون, *Abbāsīyūn*) was die derde van vier Islamitiese kalifate wat ná die dood van Mohammed gestig is.

Dit is geregeer deur die Abbasid-dinastie van kaliefs wat in 750 gestig is en Bagdad in 762 hul hoofstad gemaak het nadat hulle die Omajjadiese Kalifaat omvergewerp het.

Dit is gestig deur ’n afstammeling van Mohammed se jongste oom, Abbas ibn Abd al-Muttalib. Dit het twee eeue lank gefloreer, maar het geleidelik verval met die opgang van die mag van die Turkse weermag wat dit geskep het, die Mamelukke. Binne 150 jaar nadat hulle mag oor Persië versprei het, is hulle gedwing om hulle gebied aan onafhanklike entiteite af te staan, onder andere die Aglabiede en Fatimiede.

## Verwysings 
## Eksterne skakels 
* 20px|linksHierdie artikel is vertaal vanuit die Engelse Wikipedia
Fatimidiese Kalifaat

Die **Fatimidiese Kalifaat** (Arabies: الفاطميون) was ’n Islamitiese kalifaat wat van 909 tot 1171 oor verskeie dele van Egipte, Sisilië, Malta en die Levant regeer het. Die kalifaat se hoofstad was Kaïro.

## Verwysings 
## Eksterne skakels 
* 20px|links Hierdie artikel is vertaal vanuit die Engelse Wikipedia
Ottomaanse Kalifaat

duimnael|250px|Die Ottomaanse Ryk in 1683.

Die **Ottomaanse Kalifaat** onder die Huis van Osman van die Ottomaanse Ryk het die verantwoordelikheid van die kalifaat geërf van die Mamelukke van Egipte.

Tydens die groeitydperk van die Ottomaanse ryk het die Ottomaanse sultan Selim I die posisie van kalief, die hoof van ’n kalifaat, opgeëis. Die verval van die Ottomaanse Ryk weens die vermindering van sy mag en grondgebied het daartoe gelei dat eers die sultanaat tydens die bewind van Mehmet VI en daarna die kalifaat onder leiding van Abdülmecid II afgeskaf is ná die stigting van die Republiek van Turkye.

## Verwysings 
: 20px|linksHierdie artikel is vertaal vanuit die Engelse Wikipedia
Aboe Bakr

duimnael|links|Die Rasjidoen-kalifaat tydens die heerskap van Aboe Bakr.

**Aboe Bakr As-Siddiq** (Arabies: أبو بكر الصديق; omstreeks 573 – 634) was die eerste "reggeleide" kalief van Islam (632–634). Hy was Mohammed se skoonpa, een van sy naaste metgeselle en raadgewers. As eerste kalief het hy die Profeet se politieke en administratiewe funksies ná sy dood oorgeneem en so die eerste kalifaat gestig. Hy was blykbaar die eerste manlike bekeerling tot Islam. Mohammed het hom die titel *as-Siddiq*, "die waarheidsliewende", gegee danksy sy vermoë om die waarheid te onderskei.

## Verwysings 
* 20px|linksHierdie artikel is vertaal vanuit die Engelse Wikipedia
Rudi Claase

**Rudi Claase** (gebore 11 Januarie 1983 in Vereeniging, Suid-Afrika) is 'n Afrikaanse sanger en liedjieskrywer. Hy het twee keer die "Reik na die sterre"-kompetisie gewen en sy solo-album *Thalita* het goue status bereik. Claase het 'n paar maande in Amerika gewoon om ervaring in die musiekbedryf te kry voordat hy terug Suid-Afrika toe gekeer het, Hy het nog solo-albums opgeneem voor hy saam met Corlea Botha opgetree het as Die Lieflinge. Hy het "Tussen woorde", een van Juanita du Plessis se treffers, geskryf, asook die treffer van Andriëtte Norman, "Sewe oseane". Kort daarna het Corlea besluit om 'n sololoopbaan te volg, waarna Zita Pretorius as Rudi se nuwe "liefling" aangewys is. Na agt maande is dit aangekondig dat hulle paaie skei om hulle op hul sololoopbane te fokus. Charne Hugo is as die nuwe "liefling" opgeneem in 2014. Rudi en Charne het in 2018 die Ghoema-toekenning gewen vir hulle album *Miljoene stemme* vir die Beste Ligte Klassieke Album van die jaar.

Claase was in 2019 vereer met 'n ATKV se Afrikoon-toekenning vir sy bydrae tot Afrikaanse musiek.

In Februarie 2019, het die Nederlandse sangeres Belinda Kinnaer Claase na Nederland genooi om aan haar 20 jaar jubileumkonsert deel te neem. Haar vertaling van sy "Sewe oseane" het goudstatus in Nederland bereik en Claase het saam met name soos Ancora en Jan Keiser in 'n uitverkoopte vertoning opgetree.

Claase se nuutste solo album "liedjieskrywer" was in 2021 vrygestel en het die Afri-Indie-toekenning gewen vir beste album en beste solokunstenaar. Hy skryf nog steeds vir die land se grootste name in die bedryf.

## Uitbeelding 
Claase gaan skool by Laerskool Sonlandpark en matrikuleer aan Hoërskool Transvalia in Vanderbijlpark.

## Persoonlike lewe 
Claase is gay en trou op 8 Maart 2010 met sy bestuurder, musiekpromotor Stephen Stewart, in die Pretoriase landdroshof.

Claase en Stewart skei na 'n huwelik van bykans vier jaar. In 2013 oorleef Claase 'n selfmoordpoging nadat hy pille gedrink het en sy polse gesny het.

Hy trou in 2016 met Suzette Booysen in Mauritius.

## Diskografie 
* 2007: *Jambo*
* 2008: *Thalita*
* 2009: *Ons Lieflinge / Our Darlings*, met Corlea Botha
* 2010: *Ons Lieflinge / Our Darlings Vol.2 - Drome*, met Corlea Botha
* 2011: *Ons Lieflinge / Our Darlings - Die Engele Sing*, met Zita Pretorius
* 2012: *Mans vir Jesus*
* 2012: ''Kom ek skryf jou 'n liedjie*
* 2014: *Ons Lieflinge - Asemrowend*, met Charne Hugo
* 2017: *Ons Lieflinge - Miljoene stemme'', met Charne Hugo
* 2021. Liedjieskrywer

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* 
* 
*
Omar

duimnael|links|Die Rasjidoen-kalifaat tydens die heerskap van Omar.

**Omar ibn al-Khattab** of **Aboe Hafsa ibn al-Chattib** (Arabies: عمر بن الخطاب; omstreeks 586-590 tot 7 November 644), ook bekend as **Omar die Grote** en **Al-Farooq**, was die tweede en magtigste van die vier "reggeleide" kaliefs van Islam en een van die invloedrykste Moslem-leiers. Hy was ’n metgesel van Mohammed en het Aboe Bakr in 634 as kalief opgevolg. Hy was ’n uitstekende wetgeleerde en dit het hom die titel *Al-Farooq* ("die een wat onderskei tussen reg en verkeerd") besorg en sy huis die naam *Darul Adal* ("huis van geregtigheid").

## Verwysings 
## Eksterne skakels 
* 20px|linksHierdie artikel is vertaal vanuit die Engelse Wikipedia
Oethman

duimnael|links|Die Rasjidoen-kalifaat tydens die heerskap van Oethman.

**Oethman ibn Affan** (Arabies: عثمان بن عفان; omstreeks 577 tot 17 Julie 656), was die derde van die vier "reggeleide" kaliefs van Islam. Hy was ’n metgesel en skoonseun van Mohammed, en die vierde man wat hom tot Islam bekeer het.

## Verwysings 
* 20px|linksHierdie artikel is vertaal vanuit die Engelse Wikipedia
Helenè Bester

**Helenè Bester** is 'n Afrikaanse sangeres en TV-aanbieder. Sy is in 1997 deur die ATKV as beste opkomende sanger aangewys. In 1999 tree sy vir die eerste keer by 'n kunsfees, Aardklop, saam met Mathys Roets op. Sy het sedertdien by verskeie kunsfeeste, insluitend die KKNK opgetree.

## Diskografie 
* Grootste Treffers, 2009 SELECT
* Oorgee, 2007 SELECT
* Hou Van Jou CD en Wens CD, SELECT
* Hou Van Jou, 2004 SELECT
* Wens, 2002 SELECT

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* Bester se amptelike webtuiste 
* 
*
Ali

duimnael|links|Die Rasjidoen-kalifaat tydens die heerskap van Ali.

**Ali ibn Abi Talib** (599/600 tot 661; Arabies: علي بن أﺑﻲ طالب) was van 656 tot 661 die vierde en laaste van die "reggeleide" kaliefs van Islam. Hy was  die neef en skoonseun van Mohammed. Hy is ook die eerste Sjiitiese imam.

Ná sy dood is die kalifaat opgeëis deur verskeie dinastieë, soos die Omajjadiese, die Abbasidiese en die Ottomaanse Kalifaat, totdat laasgenoemde in 1924 amptelik afgeskaf is met die stigting van die Republiek van Turkye.

## Sien ook 
*Ahl al-Bayt

## Verwysings 
* 20px|linksHierdie artikel is vertaal vanuit die Engelse Wikipedia
Adam Tas (sanger)

**Adam Tas** (gebore 25 Augustus 1981 in Pretoria) is 'n Afrikaanse sanger en liedjieskrywer. Van sy treffers sluit in ''Van 'n druppel tot 'n brander*, *Ben Bicycle*, *Jantjie Koggelman* en *Harry Potter*. Meer onlangs * Is dit hoe sy hemel lyk*, en sy nuwe treffer * Die huis waar stilte woon''.

## Lewe 
Hy het matriek voltooi by Hoërskool Garsfontein en later joernalistiek aan UNISA studeer en ook 'n gekwalifiseerde wildbewaarder geword. Sy musikale loopbaan het begin met optredes by talle plaaslike kroeë in Hatfield en regoor Suid-Afrika. Sy album ''My Memories In 'n Menthol'', saamgestel uit liedjies wat hy in samewerking met Kobus Koekoes geskryf het, het groot sukses behaal. Hy is later in 2006 by EMI onderteken. In 2007 het hy in 24 uur by 41 lokale opgetree en 'n vermelding in die Guinness Book of World Records verdien. Hy was ook gasheer vir die Suid-Afrikaanse televisieprogram *Wild en Wragtag* en het in die rolprent Die spook van Uniondale verskyn. Hy het later 'n kontrak by Select Music onderteken. In 2016 het hy 'n huldeblyk-album vrygestel, '''n Tas vol Cash'' opgedra aan Johnny Cash. 

Sedert 2003 het hy 'n aantal ateljee-albums vrygestel en is bekend vir sentimentele liedjies oor die plaaslewe in Suid-Afrika.

## Diskografie 
* 2003: *Nag van die nerf*
* 2004: ''My memories in 'n menthol*
* 2006: *Springbok Radio*
* 2008: *Ben Bicycle*
* 2010: *Storm van liefde*
* 2012: *Man van stof* 
* 2014: *Want jy is boer*
* 2016: *'n Tas vol Cash''

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Amptelike webwerf
* 
*
Lugvaartterme

Dit is 'n poging hierdie om Afrikaanse woorde vir algemene Engelse **lugvaartterme** weer te gee of te skep.

## A 
## B 
## C 
## D 
## E 
## F
## G 
## H 
## J 
## K 
## L 
## M 
## N 
## O 
## P
## R 
## S 
## T 
## U 
## V 
## W 
## Y 
## Verwysings 
## Eksterne skakels 
* http://b.org.za/fly/Lugvaartterme.pdf
Greta Jones

**Margaretha (Greta) Bahnemann (née Jones)**  (gebore 29 September 1965 - oorlede 4 April 1992) was 'n bekende Afrikaanse sangeres en liedjieskrywer wat reeds op sesjarige ouderdom haar eerste langspeelplaat gemaak het. Sy was die dogter van die oorlede Philippus (Flip) Jacobus  Wilhelmes Jones en Wilhelmina O'Grady. Sy het gematrikuleer aan Potchefstroom Gimnasium.  Sy was getroud met Werner Fritz Bahnemann.  Sy is in 1989 deur die ATKV as wenner van die Crescendo-sangkompetisie aangewys. Jones het ook die temaliedere van die TV-reeks *Mooirivier* en die rolprent Nag van die negentiende gesing. Op 4 April 1992 is sy op 26-jarige ouderdom oorlede nadat sy vermoedelik haar eie lewe geneem het.

Sy was 'n agterkleindogter van prof. Ferdinand Postma en sy vrou, Margaretha.

## Diskografie 
* *Lank Lewe Liefde*, 1991
* *Greta Jones*, 1990 (plaat)

## Verwysings 
## Sien ook 
* Lys van Suid-Afrikaanse musikante
Slenkdalkoors

260px|duimnael|Verspreiding - Blou: epidemies; Groen: geïsoleerde gevalle.
**Slenkdalkoors**, ook genoem **sinkdalkoors** en tot 'n mindere mate **skeurdalkoors** of **skeurvalleikoors**, is 'n akute virussiekte wat deur insekte oorgedra word en hoefdiere soos skape, bokke en beeste aantas. Dit word hoofsaaklik deur muskiete versprei. Slenkdalkoors hou ook 'n groot gesondheidsgevaar vir die mens in.

Die naam "slenkdalkoors" kom van die Slenkdalgebied in Kenia, waar die siekte die eerste keer beskryf is. Die virus is die eerste keer in 1930 tydens 'n epidemie onder skape in die Slenkdalgebied in Afrika geïsoleer.

Die siekte kom gewoonlik in die laat somer voor as dit warm en die lugvogtigheid hoog is. Die grootste risiko vir besmetting kom by veeartse, veeboere en plaaswerkers voor.

## Gebruik as biologiese wapen 
Slenkdalkoors was een van meer as 'n dosyn agente waarop die Verenigde State van Amerika navorsing gedoen het as potensiële biologiese wapens voordat hulle hul biologiese program gestaak het.

## Verwysings 
## Eksterne skakels 
* Omskrywing op agriwiki.co.za
Chanté

**Chanté** is die verhoognaam van **Chanté Beer**, 'n jong Afrikaanse sangeres en leerling van Laerskool Aristea in Kraaifontein. Haar debuutablum, *Meisiekind* is in Desember 2004 saam met 'n DVD vrygestel. Sy het tydens 2005 se KKNK opgetree en het volgens Rapport die "gehore aan haar voete gehad".

## Diskografie 
* Meisiekind (CD), Desember 2004
* Kom kuier saam met Chanté (DVD), Desember 2004

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Chanté se biografie
Bobby Angel

**Bobby Angel** (gebore **Robert Engelsman** op 30 Desember 1936 in Johannesburg) is 'n bekende Suid-Afrikaanse country-sanger. Van sy treffers sluit in *Green Eyed Angel*, *Rainbows And Roses*, *Gentle On My Mind* en *You Ask Me To*.

## Diskografie 
* The Hits Of Foster & Allen, saam met Billy Forrest, LEO MUSIEK
* Greatest Hits DVD, 2009
* Somebody Like You, 2008 LEO MUSIEK
* Angel Swings Sinatra, 2007 EMI
* Collections
* The Collection, 2006 SONY BMG
* Don´t Forget To Remember, 2006 VAT VYF/SONY BMG
* The Heart & Soul Of Bobby Angel
* T´rug By My Mense, VAT VYF
* Die Wals Van Die Lewe, VAT VYF
* By Request
* Gold 2 : More Hits From Bobby Angel, 2005 VAT VYF
* Gold - The Hits Of Bobby Angel, DUE EAST
* Voices, met Barbara Ray
* Teardrops & Love Songs, GALLO
* 22 Golden Hits
* Gentle On My Mind, MAGIC MUSIC
* Before The Next Teardrop Falls / Stop And Smell The Roses 7"
* Dream Of Me - The Country Music Of Bobby Angel LP, 1983
* The Angel LP, 1981 EMI

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* 
*
Hoërskool Eben Dönges

[duimnael|280px|regs|Dr. [Eben Dönges, na wie die skool genoem is.]]

Die **Hoërskool Eben Dönges** is 'n sekondêre dubbelmediumskool (91 Afrikaanse teenoor 310 Engelse leerders van gr. 10 tot 12) in Kraaifontein in die Wes-Kaap, Suid-Afrika, wat deur die regering befonds word. Die skool het in 2010 altesaam 776 leerders gehad. Dit is vernoem na die Nasionale Party-politikus dr. Eben Dönges.

## Geriewe 
Volgens 'n 2000-opname deur die regering het die skool goeie toegang tot paaie, telekommunikasie- en rekenaargeriewe, voldoende watertoevoer, insluitende spoeltoilette.http://www.dwaf.gov.za/dir_ws/wsnis/toolbox/pg_reports.asp?cid=4&SAID=&SASID=&Prov=WC&cursecAuthorityCode=&curLinkID=&curYear=10&curEntityID=WC0101310229&curReportID=26&curParams=@SchoolId&curlevelid=4. In 2006 is 15 nuwe rekenaars deur die Khanya-projek van die Wes-Kaapse Onderwysdepartement verskaf. Dit bring die totale aantal rekenaars op 75 te staan.

## Verwysings 
* http://www.khanya.co.za/schools/khanyaschool.php?emisno=0101310229 . Besoek op 24 Oktober 2006.
* Wes-Kaapse Onderwysdepartement
Corlea Botha

**Corlea Botha** is 'n Suid-Afrikaanse sangeres. Sy sing reeds 30 jaar lank, en het amper 10 albums en DVD-opnames en gesamentlike verkope van meer as 250&nbsp;000 eksemplare agter haar naam. Corlea sing in menigde genres en tale.
 
Haar laaste album, *Onbreekbaar*, het nie net 'n nuwe byderwetse klank nie, maar vestig ook haar passie vir vroueregte. Sy loods haar niewinsgewende “Genadesakprojek” vir vroue wat in huishoudelike geweld vasgevang is. Vrouens van oor die land skenk gebruikte handsakke en toiletware, waarna Corlea en Care, Protect, Invest S.A. saamspan om dit na veiligheidshuise, sentrums en organisasie landwyd te versprei.

Corlea tree deesdae oor die hele wêreld voor internasionale gehore op.

## Diskografie 
* 2003: *Shades Of The Rainbow*
*2009: *Ons Lieflinge / Our Darlings*, met Rudi Claase
*2010: *Ons Lieflinge / Our Darlings Vol.2 - Drome*, met Rudi Claase
*2011: *Corlea - Wie ek is*
**Wonderkind van die millennium*
*2015 - Alle paaie lei na Rome (Saam Met Jannie Moolman)
*2017 - The most beautiful lovesongs (saam met Jannie Moolman)
*2019 - Onbreekbaar

## Sien ook 
* Lys van Suid-Afrikaanse musikale kunstenaars

## Eksterne skakels 
* 
*
Kraaifontein

**Kraaifontein** is 'n groot dorp in die provinsie Wes-Kaap van Suid-Afrika.

duimnael|links|Apostoliese kerk in Kraaifontein
As gevolg van Kaapstad se noordoostelike uitbreiding is die dorp nou in die Kaapstad-metropool opgeneem en word as 'n voorstad beskou.

Kraaifontein het twee hoërskole (Eben Dönges en Monument Park) en drie laerskole (Laerskool Aristea, Laerskool Fanie Theron en Laerskool Simonsberg).

Daar is twee spoorwegstasies naamlik Eikenfontein en Kraaifontein. Amptelik is daar ook 'n skietbaan vir sportbeoefening.

## Plaaslike bestuur 
Kraaifontein se status het met verloop van tyd soos volg verander:
* 1957-1996: sy eie munisipaliteit
* 1996-2000: deel van die Oostenberg-munisipaliteit
* 2000 tot op hede: deel van die Kaapstad-metropool.

## Wapen 
Die munisipale raad het in 1963 'n wapen aangeneem: ''In  silwer, 'n rooi keper, in die skildhoof vergesel van twee heraldiese fonteine en in die skildvoet van 'n druiwetros met blare van natuurlike kleur''. Die helmteken was 'n witborskraai, en die wapenspreuk "Non auro sed virtute". Schalk Pienaar het die wapen ontwerp.

Die wapen is in 1964 by die Kaapse Provinsiale Administrasie geregistreer; in 1967 formeel deur die provinsiale administrateur verleen, en in 1969 by die Buro vir Heraldiek geregistreer.

## Misdaad 
Op Vrydag, 12 Julie 2019, is die Suid-Afrikaanse Nasionale Weermag onder meer in Kraaifontein ontplooi om die hoë vlakke van misdaad, wat die Suid-Afrikaanse Polisiediens tot op daardie stadium nog nie onder beheer kon bring nie, te takel.

## Vervoerinfrastruktuur 
Die N1-nasionale hoofweg gaan deur die dorp.

## Sien ook 
* Lys van dorpe in Suid-Afrika

## Verwysings
Ralph Michielsen

**Ralph Michielsen** is 'n Afrikaanse sanger en baskitaarspeler wat onder die verhoognaam **Ralph** optree. Sy debuutalbum, *Malpitmuti* is in 2009 deur *Vonk Musiek* uitgereik.

## Diskografie 
* Malpitmuti, 2009 VONK MUSIEK

## Verwysings 
## Sien ook 
* Lys van Suid-Afrikaanse musikante

## Eksterne skakels 
*